**รายงานผลการดำเนินงานเชิงคุณภาพ**

**ตัวชี้วัดที่** 51 **ชื่อตัวชี้วัด** ร้อยละของส่วนราชการและหน่วยงานสังกัดกระทรวงสาธารณสุขผ่านเกณฑ์ การตรวจสอบและประเมินผลระบบการควบคุมภายใน

**เป้าหมายรอบ 9 เดือน** ร้อยละ 80

**ผลการดำเนินงาน** สรุปได้ดังนี้

1. จัดทำเครื่องมือในการตรวจสอบและประเมินผลระบบการควบคุมภายใน เพื่อเป็นแนวทาง ในการตรวจสอบและประเมินผลการดำเนินงานของส่วนราชการและหน่วยงานสังกัดกระทรวงสาธารณสุข และคู่มือแนวทางการปฏิบัติงานของส่วนราชการและหน่วยงานสังกัดกระทรวงสาธารณสุข ได้แก่

1.1 พัฒนาระบบสารสนเทศ : การตรวจสอบและประเมินผลระบบการควบคุมภายใน กลุ่มตรวจสอบภายในระดับกระทรวง สำนักงานปลัดกระทรวงสาธารณสุข เพื่อให้ส่วนราชการและหน่วยงานสังกัดกระทรวงสาธารณสุขใช้เป็นช่องทางในการจัดส่งเอกสารหลักฐานประกอบการตรวจสอบและประเมินผลระบบการควบคุมภายใน รวมทั้งผู้บริหารสามารถติดตามผลการดำเนินงานของส่วนราชการและหน่วยงานได้

1.2 จัดทำคู่มือการตรวจสอบและประเมินผลระบบการควบคุมภายใน (Internal Control Audit) แผนการปฏิบัติงานตรวจสอบและประเมินผลระบบประเมินผลระบบการควบคุมภายใน (Engagement Plan) กระดาษทำการตรวจสอบและประเมินผลระบบการควบคุมภายในสำหรับส่วนราชการ (IA 01) สำนักงานสาธารณสุขจังหวัด (IA 02) และโรงพยาบาล (IA 03)

1.3 จัดทำคู่มือระบบการตรวจสอบและประเมินผลระบบการควบคุมภายใน สำหรับส่วนราชการ สำนักงานสาธารณสุขจังหวัด โรงพยาบาล และตัวอย่างรูปแบบรายงานการประเมินผลการควบคุมภายใน

2. ตรวจสอบและประเมินผลระบบการควบคุมภายในผ่านระบบสารสนเทศ ได้แก่ **1) ระดับ ส่วนราชการ** จำนวน 10 แห่ง ผ่านเกณฑ์การประเมิน 10 แห่ง **2) ระดับหน่วยงาน** ประกอบด้วย สำนักงานสาธารณสุขจังหวัด โรงพยาบาลศูนย์ โรงพยาบาลทั่วไป และโรงพยาบาลชุมชน รวมทั้งสิ้น 977 แห่ง ผ่านเกณฑ์การประเมิน 647 แห่ง ไม่ผ่านเกณฑ์การประเมิน 3 แห่ง ส่งกลับเพิ่มเติมเอกสาร 256 แห่ง และไม่ได้นำข้อมูลเข้าระบบ 71 แห่ง

สรุปผลการดำเนินงานภาพรวมตัวชี้วัดที่ 51 : ร้อยละของส่วนราชการและหน่วยงานสังกัดกระทรวงสาธารณสุขผ่านเกณฑ์การตรวจสอบและประเมินผลระบบควบคุมภายใน คิดเป็นร้อยละ 71.72 **ซึ่งผลการดำเนินงาน รอบ 9 เดือน ยังไม่เป็นไปตามค่าเป้าหมายที่กำหนด (ร้อยละ 80)** แต่อย่างไรก็ตาม ผลการดำเนินงาน รอบ 12 เดือน จะเป็นไปตามค่าเป้าหมายที่กำหนดอย่างแน่นอน โดยพิจารณาจาก การที่กลุ่มตรวจสอบภายในระดับกระทรวงกับหน่วยรับตรวจได้มีการสื่อสารทำความเข้าใจ และติดตามในส่วนของการนำเข้าข้อมูลผ่านระบบสารสนเทศเพิ่มมากขึ้น

**หมายเหตุ :** สูตรการคำนวณ = (A / B) x 100 **หรือ** (657 / (660+256)) x 100 คิดเป็นร้อยละ 71.72

A = จำนวนส่วนราชการและหน่วยงานสังกัดกระทรวงสาธารณสุขที่ได้รับการตรวจสอบและผ่านเกณฑ์ การประเมินตั้งแต่ร้อยละ 80 หรือ 4 คะแนนขึ้นไป (ส่วนราชการ 10 แห่ง สำนักงานสาธารณสุขจังหวัด โรงพยาบาลศูนย์ โรงพยาบาลทั่วไป และโรงพยาบาลชุมชน 647 แห่ง **รวมทั้งสิ้น 657 แห่ง**)

B = จำนวนส่วนราชการและหน่วยงานสังกัดกระทรวงสาธารณสุขที่ได้รับการตรวจสอบและประเมินผลระบบการควบคุมภายใน (ส่วนราชการ 10 แห่ง สำนักงานสาธารณสุขจังหวัด โรงพยาบาลศูนย์ โรงพยาบาลทั่วไป โรงพยาบาลชุมชน 650 แห่ง และหน่วยงานที่ส่งกลับเพิ่มเติมเอกสาร จำนวน 256 แห่ง **รวมทั้งสิ้น 916 แห่ง**)

**แหล่งที่มาของข้อมูล** การแนบเอกสารหลักฐานตามประเด็นการตรวจสอบผ่านระบบสารสนเทศ : การตรวจสอบและประเมินผลระบบการควบคุมภายใน กลุ่มตรวจสอบภายในระดับกระทรวง สำนักงานปลัดกระทรวงสาธารณสุขประกอบด้วย ส่วนราชการ สำนักงานสาธารณสุขจังหวัด โรงพยาบาลศูนย์ โรงพยาบาลทั่วไป และโรงพยาบาลชุมชน

**ข้อมูล ณ วันที่** 3 กรกฎาคม 2566 เวลา 07.30 นาฬิกา